வாடகைக்கு விடப்படும்
இரண்டாவது வாய்ப்புகள், ஹியூகோ.
அவை அடிக்கடி நம் வாழ்வில் கிடைக்காது.
ஆனால் சில காரணங்களுக்காக,
1985-யின் வசந்த காலத்தில் எல்லோருக்கும் அது கிடைத்தது.
என் சகோதரிக்கும், எங்கள் குடும்பத்திற்கும் இரண்டாம் வாய்ப்பு கிடைத்தது,
டான் பாப்லோவிடம், டையனுக்கு இரண்டாம் வாய்ப்பு கிடைத்தது.
மற்றும் என் அம்மாவிற்கு காதலில் இரண்டாம் வாய்ப்பு கிடைத்தது.
கேளுங்கள், அம்மா, திருமணத்திற்குப் பிறகு ஒரு சிறிய வரவேற்பு நிகழ்ச்சி இங்கு நடக்கும்.
இந்த நாள் உங்களுக்கு சிறப்பாக அமைய விரும்புகிறேன்.
இல்லை, பரவாயில்லை.
எனக்கு ஏற்கனவே பிரம்மாண்டமான திருமணம் நடந்துவிட்டது.
எனக்கு வரவேற்பு தேவையில்லை.
ஆம், மேக்ஸிமோ. உன் அம்மாவுக்கு ஏற்கனவே சிறப்பான திருமணம் நடந்துவிட்டது.
என்ன, எனக்கா?
எனக்கு திருமணமே ஆனது இல்லை.
ஆனால் என்னைப் பற்றி கவலைப்பட வேண்டாம்.
அது வேடிக்கையாக இருந்தாலும்...
நீல நிற கோட் சூட் அணிவதா…?
நீலமா?
ஓ, வேண்டாம், பார்ப்பதற்கு ஸ்மர்ஃப் போல இருப்பீர்கள்.
அதே தான்!
தெரியும்! ஜாலிக்காக சொன்னேன்.
நினைத்துப் பார்க்க முடிகிறதா? நான் முழுவதும்...
எங்களுக்கு வேறு எதுவும் தேவையில்லை.
இதோ வருகிறேன்.
அவர்களுக்கு இன்ப அதிர்ச்சியாக ஒரு வரவேற்பு நிகழ்ச்சி நடத்துவோம்.
சரி! அம்மாவுக்குக் கீழ்ப்படியாமல் இருப்பது எனக்குப் பிடிக்கும்.
மேலும், இது ஒரு நல்ல விஷயம் தான்.
ஆமாம், அதுவும் தான்.
இதோ வந்துவிடுகிறேன்.
நான் இந்த நீல நிற கோட் சூட்டை திரும்பித் தர வேண்டும்.
பணத்தை திருப்பித் தர மாட்டேன் என சொன்னார்கள்!
லாஸ் கொலினாஸ்
லாஸ் கொலினாஸில், டான் பாப்லோ தனக்குப் பிடித்த
விருந்தினர் ஒருவரை உபசரிக்க சரியான நேரத்தில் வந்தார்.
பாப் சூப்பர் ஸ்டார், ரொடோல்ஃபோ.
-ரொடோல்ஃபோ! -ரொடோல்ஃபோ!
-ரொடோல்ஃபோ. -டான் பாப்லோ.
உங்களைப் பார்த்ததில் மகிழ்ச்சி, நண்பா.
-எனக்கும் தான். -இவள் தான் கார்லா.
கார்லா.
ரொடோல்ஃபோ! எப்படி இருக்கிறீர்கள்?
திருமண வதந்திகள் எல்லாம் உண்மையா?
ரொடோல்ஃபோ என் அன்பே
நீ முதலில் போ, அன்பே.
நான் பிறகு வருகிறேன்.
இந்த நடிப்பை தொடர்வது அலுத்துவிட்டது.
அவளுக்கும், எனக்கும் எந்த ஒற்றுமையும் இல்லை.
இராணுவத்தில் உள்ள ஆண்கள் மீது எங்களுக்குள்ள ஈர்ப்பைத் தவிர.
நாம் போகலாம். உங்கள் இடத்திற்கு வந்துவிட்டீர்கள்.
டையனோ, தனது மிகவும் கடினமான பணியாளர் ஒருவரைக் கையாண்டார்.
டையன், நாம் பேச வேண்டும்.
எனக்கு பதவி இறக்கம் தேவை.
பதவி உயர்வை சொல்கிறாய்.
இல்லை, பதவி இறக்கம் பற்றி சொல்கிறேன்.
நான் என்னையே முழுமையாக சுயமதிப்பீடு செய்தேன்,
அதில் நான் நீச்சல் குள ஊழியர் வேலைக்கு தான் தகுதியானவன் என கண்டுபிடித்தேன்.
சரி, நீ பதவி இறக்கம் செய்யப்பட்டாய்.
அற்புதம்.
ரொம்ப நன்றி, டையன்.
மற்றும் அதைக் கொண்டாட, நாம் உன் அலுவலகத்திற்கு சென்று,
கடைசியாக ஒரு முறை...
சரி, நான் தனியாக கொண்டாடுகிறேன்.
பெண்களே, யாருக்கு மாம்பழ மார்கரிடாஸ் வேண்டும்? இரண்டா?
அட, யார் வந்திருக்கிறார்கள் என பாருங்கள்.
சின்சியர் சிகாமணி.
உன்னைப் பார்த்ததில் மகிழ்ச்சி, எஸ்டெபன்.
மேக்ஸிமோ இருக்கிறானா?
நான் டான் பாப்லோவை பார்க்கும்படி கேட்டுக் கொண்டேன்,
ஏனென்றால் எனக்கு இரண்டாவது வாய்ப்பு கிடைக்கும் என எதிர்பார்த்தேன்.
சரி...
நான் என்ன செய்ய வேண்டும்?
நான் செய்தது பயங்கரமான தவறு என தெரியும்,
ஆனால் முன்னெப்போதையும் விட, அந்த ரிசார்ட் தான் எனக்கு ஏற்ற இடம் என நம்புகிறேன்.
லாஸ் கொலினாஸில் எனது வேலையைத் திரும்பப் பெற விரும்புகிறேன்.
அது ரொம்ப பெரிய விஷயம்.
ஆனால்...
டையனுக்கு உன்னை ரொம்ப பிடிக்கும், நீ ரிசார்ட்டிற்கு எவ்வளவு
பிரயோஜனமாக இருந்தாய் என அவங்களுக்குத் தெரியும்.
உனக்கு இன்னொரு வாய்ப்பு கொடுப்பாங்க என நம்புகிறேன்,
ஆனால், எஸ்பெக்டாகுலருடன் ஒருபோதும் பேச மாட்டாய் என நீ அவங்களிடம் நிரூபிக்க வேண்டும்.
இனி எஸ்பெக்டாகுலர், ரிசார்ட்டில் இருக்கும் யாரையும் தொந்தரவு செய்யாது என
நான் உறுதியளித்தால் என்ன சொல்லுவாங்க என நினைக்கிறீர்கள்?
என்ன சொல்லுவாங்க என எனக்குத் தெரியும்:
தொடர்ந்து சொல். நான் கவனிக்கிறேன்.
நான் கவனிக்கிறேன். தொடர்ந்து சொல்.
அடச்சே, கொஞ்சம் தவறாகிவிட்டது.
ரிக்கார்டோ வேரா என்னிடம் சொன்ன ஒரு விஷயத்தால் நான் ஈர்க்கப்பட்டேன்.
எதிரிகளை விட கூட்டாளிகளை உருவாக்க, அதிக நேரம் செலவழித்திருக்கலாம் என அவர் சொன்னார்.
ஒருவேளை நாமும் எதிரிகளுக்கு பதிலாக, கூட்டாளிகளாக தொடரலாம்.
மற்றும் “நாம்” என்று நீ என்ன சொல்கிறாய்?
டான் பாப்லோ, நான் கூட்டிட்டு வரவா?
டையன், சந்தித்ததில் ரொம்ப சந்தோஷம்.
முதலில், மேக்ஸிமோவின் யோசனையைக் கேளுங்கள்.
கேட்டும் திருப்தி இல்லை என்றால், ஸ்டேப்லரை எறியுங்கள்.
ஆம். நான் உன்னை இங்கே சந்திக்கிறேன். சரி.
ஹேய், ஸிமெனா.
லொரெனாவிடமிருந்து எனக்கு வந்த கடிதங்களைப் பார்த்தாயா?
வழக்கமாக சில நாட்களுக்கு ஒருமுறை எனக்கு எழுதுவாள்,
ஆனால் ஒரு வாரமாக எனக்கு எதுவுமே வரவில்லை.
சில நாட்களுக்கு முன், ஒரு கடிதம் வந்தது.
அது உனக்கு கிடைத்ததா?
இல்லை.
லொரெனா எனக்கு எழுதிய கடிதங்களை யாராவது திருடுகிறார்களா?
உண்மையிலேயே, அப்படி நடக்கிறதா?
யார், எதற்காக அதைத் திருடப் போகிறார்கள்?
நான் அவர்களுக்கு ஏதாவது செய்தேனா?
அல்லது எல்லாமே ஒரு தவறான புரிதலா?
சரி.
சரி, ரொம்ப நன்றி.
பை.
அது என் கடிதம்!
ஹேய்!
ஃபாபியானுடன் சண்டை போடுவதற்குப் பதிலாக, அவனுடன் சேர்ந்து நான் வேலை வேண்டுமா?
நான் கூட்டு சேர்ந்துவிட்டு, ஸ்டேப்லரையும் வீசலாமா?
லாஸ் கொலினாஸும், எஸ்பெக்டாகுலரும், இங்கிருக்கும் பிரபலங்களோடு சேர்ந்து
நமக்குத் தேவையான செய்திகளை, அவர்களைக் கொண்டே உருவாக்குவார்கள்.
அப்படிச் செய்தால், பிரத்யேகமான செய்திகள் கிடைக்கும்.
பிரபலங்களைப் பற்றிய செய்திகள் அவர்களின் ஒப்புதலுடன் தான் வெளியிடப்படும்.
எனவே, லாஸ் கொலினாஸில் தங்கினால்
தேவையில்லாத சர்ச்சையில் சிக்கமாட்டோம் என்ற நம்பிக்கை பிரபலங்களுக்கு வரும்.
எல்லாருக்குமே பலன் இருக்கும்.
இந்த யோசனை வெற்றியடைந்தால் ரொம்ப நன்றாக இருக்கும்.
ஏதாவது டிரையல் செய்து பார்க்கலாமா?
டான் பாப்லோ ஏற்கனவே ஒரு விருந்தினரிடம் பேசிவிட்டார்,
அவரும் அதற்கு சம்மதித்துவிட்டார்.
மன்னித்துவிடுங்கள். அவர் வரவில்லை.
காற்று வாங்குவதற்காகக் கதவைத் திறந்தேன்.
ஆனால் அவர் ரொடோல்ஃபோ தான்.
தெரியும்!
நாங்கள் எழுதும் கடிதங்களை நீங்கள் தானே திருடுகிறீர்கள்!
ஒன்றும் தெரியாத மாதிரி நடிக்காதீர்கள்!
ஆமாம்!
நீ என் மருமகளுடன் பழகுவது எனக்குப் பிடிக்கவில்லை!
என்னால் முடிந்தளவுக்குக் தடுத்தேன்.
ரொம்ப மோசமான விஷயத்தைச் செய்திருக்கிறீர்கள்.
மேலும் நீங்கள் உயிருள்ள கோழியைக் கடித்ததை நான் பார்த்தேன்.
ஏன் இப்படி செய்கிறீர்கள்?
ஏனென்றால் நீ அவளுக்குத் தகுதியானவன் இல்லை,
உன்னைப் போன்றவனிடம் அவளைப் பழகவிடமாட்டேன்!
அவள் எனக்கெழுதிய கடிதம் எங்கே?
சொல்லமாட்டேன்.
ஐயோ, தொலைந்த பொருட்களை வைக்கும் அலமாரியை நான் பார்த்திருக்கக் கூடாது.
ஆனால்,
நான் அதை எப்போதுமே மூடி வைத்திருப்பேன்.
ஐயோ. திறந்தே வைத்துவிட்டேன்!
இல்லை...
அன்புள்ள மெமோ,
நான் எழுதியதிலேயே மோசமான கடிதம் இதுதான்.
என் குடும்பத்தால் என்னை அகபுல்கோவிற்கு அனுப்ப முடியவில்லை,
அதனால் இந்தக் கோடை காலத்தில் லாஸ் கொலினாஸில் வேலை பார்க்கமாட்டேன்.
தொலைதூரத்திலிருந்து உன்னைக் காதலிப்பது ரொம்ப கொடுமை.
உன்னைச் சீக்கிரம் சந்தித்துவிடுவேன் என்ற நம்பிக்கையில் தான் பொறுத்துக்கொண்டிருக்கிறேன்.
ஆனால் இப்போது, என்னால் முடியவில்லை.
இதுதான் நான் உனக்கு எழுதும் கடைசி கடிதம்...
“லொரெனா”.
நான் வருத்தப்படக்கூடாது என்பதற்காக...
இந்தக் கடிதத்தை மறைத்து வைத்தீர்களா?
இன்னும் இருபது நொடிகள் தான் இருக்கின்றன.
என்னால் அதிக நேரம் இரக்கத்தோடு இருக்க முடியாது.
இந்த வீட்டின் ஒவ்வொரு இடுக்கிலும் நினைவுகள் பொதிந்திருக்கின்றன, ஹியூகோ.
மேக்ஸிமோ.
மேக்ஸிமோ!
சீக்கிரம் எழுந்துவிட்டாய்.
இன்று லாஸ் கொலினாஸில் திரும்பவும் வேலைக்குச் சேர நான் தயாராக வேண்டும்.
நீ ஏன் எழுந்துவிட்டாய்?
நான் ஜூலியாவுடன் இருந்தபோது, முதல் முறையாக காபி குடித்தேன்.
ரொம்ப நன்றாக இருக்கும், புத்துணர்ச்சியாக இருக்கும்,
குறிப்பாக இந்த மாதிரி நிறைய சர்க்கரை சேர்த்தால்.
எப்படியோ,
அவளை இன்று பார்க்கப் போகிறேன்.
திருமணத்திற்குப் பின் நடக்கும் நிகழ்ச்சிக்கு அவளை அழைக்கவா?
சரி!
இல்லை, வேண்டாம்.
என்னுடன் இனி எந்த உறவும் வேண்டாம் என தெளிவாகச் சொல்லிவிட்டாள்.
என்ன வேண்டுமானாலும் நடக்கலாம்.
உதாரணத்திற்கு, அம்மா எஸ்டெபனை வேண்டாமென நினைத்தார்,
ஆனால் நான் வீட்டிலுள்ள பொருட்களையெல்லாம் உடைப்பேன்,
அவர் வந்து வியர்க்க விறுவிறுக்க சரிசெய்வார்,
நாளை அவர்கள் இருவருக்கும் திருமணம்...
பார், ஹியூகோ? இந்தக் கதை என்னைப் பற்றியது மட்டுமல்ல, ஜூலியாவை பற்றியதும் தான்...
வருகிறேன்!
...ஒருவழியாக தனக்கு பிடித்ததைச் செய்ய முடிவெடுத்துவிட்டாள்.
-ஹே! உள்ளே வா. -ஹலோ.
நீ விட்டுச் சென்ற பொருள்களையெல்லாம் அந்தப் பையில் வைத்திருக்கிறேன்.
நிறைய மிட்டாய்களும், சாக்ஸும் தான் இருந்தன.
நன்றி. உடம்பு சரியில்லையா?
இல்லை, ஆனால்...
அப்படித்தான் சொல்லியிருக்கிறேன்.
சாட் இன்று கிளம்புகிறான், எல்லோரிடமும் விடைபெற்றுச் செல்கிறான், அது எனக்கு...
ஒருமாதிரி இருக்கும்.
அதோடு, சாட் போவதற்கு நான் தான் காரணமென டையன் என்னை வேலையிலிருந்து நீக்கிவிட்டால்?
என்னால் அதையெல்லாம் தாங்கிக்கொள்ள முடியாது.
ஐயோ, எல்லோரும் பிரிந்து செல்கிறோம்.
நானும் ரொபேர்ட்டாவும்,
நீயும் சாடும்...
மேக்ஸிமோவும் இசபெல்லும்...
ஆமாம், கேள்விப்பட்டேன்.
அந்த இருவரையும் தான், நான் தவிர்க்க முயற்சிக்கிறேன்.
வந்து,
போன வருடம் முழுவதும் நான் நிறைய விஷயங்களை மறைத்தேன்.
ஆனால் பிரச்சினைகளை நேருக்கு நேர் எதிர்கொள்ளும் வரை
அவை எதுவும் சரியாகவில்லை.
லாஸ் கொலினாஸில், நான் மறுபடியும் வேலைக்குச் சேரும் அதே நாளன்று,
இன்னொருவர் விடைபெறுகிறார்.
உங்களைப் பிரிந்து ரொம்ப கஷ்டப்படுவேன். நிஜமாகவே.
ஹெக்டர்,
உன்னை வேலையிலிருந்து தூக்கவிருந்ததற்கு என்னை மன்னித்துவிடு.
பரவாயில்லை, நண்பா.
ஆனால், ஒரு நொடி, என்னை “வேலையில்லாத ஹெக்டர்” என நினைத்துவிட்டேன்.
“ஹெர்மிகோ.”
“மெமிகோ.”
வாழ்த்துக்கள், சாட்.
மறக்காமல் கடிதம் எழுது.
இனி, எனக்கு உன்னைத் தவிர வேறு யாரும் கடிதம் எழுத மாட்டார்கள்.
கண்டிப்பாக எழுதுகிறேன்.
ஜாக்கிரதையாக இரு.
உனக்கு ஏதாவது தேவைப்பட்டால்...
டான் பாப்லோவை அழைக்கிறேன்.
சரி, நண்பர்களே,
ரொம்ப... நன்றாக இருந்தது.
பெண்களே நன்றி,
முட்டாள் என்றதற்கும்
நாச்சோஸ் கொடுத்ததற்கும்.
நான்...
உங்கள்
அனைவரையும் பிரிந்து
ரொம்ப கஷ்டப்படுவேன்.
சரி, குட்பை.
-சரி. -ஹெக்டர்.
என் அம்மாவுடன் உறவு கொள்ளாதே.
ஸ்பானிஷில் நன்றாகப் பேசினாய்.
சாட்.
எல்லாமே வெற்றியடைய வாழ்த்துக்கள்.
பயணம் நல்லபடியாக அமைந்து, நீ ஆசைப்பட்டதெல்லாம் கிடைக்க வேண்டும்.
நன்றி. உனக்கும் தான்.
நான் எல்லாவற்றையும் தயார் செய்யப் போகிறேன்.
கிளம்புகிறேன்.
-பை. -குட்பை!
ரொம்ப மோசமாக இல்லை.
பார்த்தாயா?
ஜூலியா சந்தித்த ஒவ்வொருவரும், அடுத்தவர்களை எதிர்கொள்வதற்கான
நம்பிக்கையை அவளுக்குத் தந்தனர்.
சாரா சாடை எதிர்கொள்ள வைத்தாள், சாட்டும்...
ஜூலியா, என்னை வந்து அலுவலகத்தில் பார்.
சீக்கிரம் சொல்லிவிடுகிறேன்.
சுற்றி வளைக்க விரும்பவில்லை.
உனக்கு வேலை போய்விட்டது.
ஐயோ, நான் சும்மா விளையாடினேன்.
நிஜமாகச் சொல்கிறேன் என நினைத்தாயா?
ஆமாம், நிஜமாக சொல்கிறீர்கள் என்று தான் நினைத்தேன்.
-உன் முகத்தைப் பார்க்கணுமே. -ரொம்ப மோசமான நகைச்சுவை, டையன்.
இங்கு எல்லோரின் நகைச்சுவை உணர்விற்கும் என்னவானது?
இல்லை, உன்னிடம் பேச வேண்டும்
சில கடைகள் நீ தயாரிக்கும் ஆடைகளை வாங்க விரும்புகின்றனர்.
வரும் வாரங்களில் உற்பத்தியை அதிகரிக்க வேண்டும், சரியா?
ஆம்! கண்டிப்பாக!
மறுபடியும் விளையாடவில்லையே?
இல்லை, இது விளையாட்டில்லை.
-வாழ்த்துக்கள்! -சரி, நன்றி!
அப்புறம் டையனோ,
ஜூலியா தவிர்க்க நினைத்த நபர்களை எதிர்கொள்ள
-நம்பிக்கை கொடுத்தார். -அடக் கடவுளே.
திரும்பி வா!
கட்!
எப்படி இருந்தது?
ரொம்ப நன்றாக இருந்தது.
-சோகமாக இருந்ததா? சரி. -ரொம்ப சோகமாக இருந்தது!
ரொடோல்ஃபோவிற்கு லாஸ் கொலினாஸில் ஒரு பிரத்யேகமான,
தனிப்பட்ட திருமணம் நடத்தி வைக்க வேண்டும் என்பது தான் எங்களின் யோசனை,
ஆனால் அவரின் மணப்பெண்ணோ அவரது மனம் நொறுங்கிப் போகும்படி அவரை விட்டுச் சென்றுவிட்டார்.
எஸ்பெக்டாகுலர் அந்த மோசமான நிகழ்வு முழுவதையும் ரகசியமாக படம்பிடித்துவிட்டனர்.
எஸ்பெக்டாகுலர் டிவி பிரத்யேகமாக!
அடுத்த சில வாரங்களில் இதுதான் இந்த வருடத்தில் எஸ்பெக்டாகுலரின் மிகப் பெரிய பேச்சு பொருளாகும்.
ஒரு பெண் விட்டுச் சென்றதால் ரொடோல்ஃபோவிற்கு ஏற்பட்ட மனவேதனை
அவரைப் பற்றிய மற்ற வதந்திகளை நீண்ட காலத்திற்கு நிறுத்திவிடும்.
அனைவருக்கும் பலன் கிடைத்தது.
மேக்ஸிமோ என்கிற “அடைமொழி இல்லாத மேக்ஸிமோ.”
உன் வேலை திரும்ப கிடைத்துவிட்டது என்று சொல்லாமலே புரிந்திருக்கும்.
நீங்கள் சொன்னாலும் எனக்கு ஆட்சேபனை இல்லை.
வேலை திரும்ப கிடைத்துவிட்டது!
மிக்க நன்றி, மிஸ். டேவிஸ்.
இந்தப் பூக்களை நான் வீட்டிற்கு எடுத்துச் செல்லவா?
என் அம்மாவிற்கு நாளை திருமணம் மற்றும்
எங்கள் முற்றத்தில் ஒரு சின்ன பார்ட்டி வைத்து அவரை ஆச்சரியப்படுத்தப் போகிறேன்.
கண்டிப்பாக.
அவன் ஒரே ஒரு பெரிய தவறைச் செய்தான்,
ஆனால் இந்த ரிசார்ட்டை பல முறை காப்பாற்றியிருக்கிறான்.
மேலும் இங்கு பணிபுரியும் மக்களுக்கு அவன் நிறைய நல்லது செய்துள்ளான்.
அவனுக்காக நாம் என்ன செய்யப் போகிறோம் என தெரியவில்லை.
ஆம்.
இது ஏன் இவ்வளவு வினோதமாக உள்ளது?
ஆம்.
இது ஏன் சாதாரணமாக ஒலிக்கவில்லை?
ஓ, நோரா.
நமக்கு திருமணமான அன்று நீ இருந்ததைப் போலவே அழகாக இருக்கிறாய்.
கிளம்பலாமா?
நீண்ட காலத்திற்கு பிறகு நம் வீடு மீண்டும் கலகலவென மகிழ்ச்சியாக இருந்தது,
அதை நினைத்து நான் எவ்வளவு மகிழ்ந்தேன் என வார்த்தைகளால் சொல்லவே முடியாது.
தாமதிக்காதே, சரியா?
-மாட்டேன்! -அங்கு சந்திப்போம்.
சரி.
சரி. ரொம்ப நல்லதா போச்சு.
சரி, இப்போது இந்த முற்றத்தை ஒரு கொண்டாட்ட பூமியாக மாற்றுவோம்.
நமக்கு நேரம் இருக்கும் என நினைக்கிறாயா?
நமக்கு ஒரு மணி நேரம் உள்ளது.
நாம் செய்யப் போவதைப் பார்த்து நீயே வாயைப் பிளக்கப் போகிறாய்.
55 நிமிடங்களுக்கு பிறகு...
இப்போது இன்னும் மோசமாக இருக்கு.
சரியாகச் சொன்னாய். பயங்கர மோசமாக இருக்கு.
அம்மாவிற்காக சிறப்பாக ஏதாவது செய்ய நினைத்தேன்...
என்னது இதெல்லாம்?
உனக்கும், உன் குடும்பதிற்கும் தேவையானது.
ரிக்கார்டோ வேராவை கவர்ந்துவிட்டாய், எஸ்பெக்டாகுலருடனான பிரச்சினையைத் தீர்த்துவிட்டாய்.
எனக்கு உதவுவதற்காக, உன் டிப்ஸை தியாகம் செய்துள்ளாய்.
நீயும், உன் அம்மாவும் என் குடும்பத்தை மீண்டும் இணைத்துள்ளீர்கள்.
நீ என் அருகில் இருந்த போதெல்லாம், நான் இன்னும் அழகாக தெரிந்துள்ளேன்.
லாஸ் கொலினாஸில் உள்ளவர்களுக்காக நீ நிறைய செய்துள்ளாய்.
இப்போது அதை நாங்கள் திருப்பிக் கொடுக்க வேண்டிய நேரம்.
நீ உன் அம்மாவின் திருமணத்திற்கு போ.
இதை நாங்கள் பார்த்துக்கொள்கிறோம்.
எல்லோருக்கும் நன்றி.
நான் மிகவும்...
நன்றி.
சாரா, மெமோ, நாம் போகலாம்.
பை!
நோரா, எஸ்டெபனை உங்கள் கணவராக ஏற்கிறீர்களா?
ஆம்.
எஸ்டெபன்.
நோராவை உங்கள் மனைவியாக ஏற்கிறீர்களா?
ஆம்.
இதற்கு தான் பயிற்சி வேண்டும்.
உங்களை கணவன் மனைவியாக அறிவிக்கிறேன்.
மணமகளை நீங்கள் முத்தமிடலாம்.
அதற்கிடையில்,
தான் பேச விரும்பிய அடுத்த நபரை சந்திக்க ஜூலியா சென்றாள்.
ஹாய்.
ஹாய், இசபெல்.
நான் மன்னிப்பு கேட்க வந்துள்ளேன்.
சரி.
பாரு...
மேக்ஸிமோவுக்கும் எனக்கும் இடையே நடந்த விஷயத்தில் நான் நேர்மையாக இருக்கவில்லை…
அதனால் தான் மன்னிப்பு கேட்கிறேன்.
நீ மகிழ்ச்சியாக இருக்க விரும்புகிறேன்.
நன்றி.
அவ்வளவு தானா?
ஆமாம், அவ்வளவுதான்.
என் மீது யாரும் கோபப்படக் கூடாது என நினைக்கிறேன்.
குறிப்பாக நீ.
எனக்குத் தெரியும்.
அதுதான் உன் பிரச்சினையே.
என்ன சொல்கிறாய்?
எப்போதுமே மற்றவர்கள் என்ன நினைப்பார்கள் என கவலைப்படுவாய்!
மற்றவர்கள் ஏதாவது நினைத்துவிடுவார்கள் என்பதற்காக
நீ உறுதியாக இல்லாத திருமணத்திற்கு ஒப்புக்கொண்டாய்!
நீதானே என்னை சாடுடன் பழகச் சொன்னாய்!
இல்லை. உன்னை ஒரு முடிவு எடுக்கச் சொன்னேன்!
நான் எடுத்துவிட்டேன்!
ஆனால், நீ விரும்பியபடி எடுக்கவில்லை!
எனக்கு எப்போதும் உன் மீது அக்கறை உள்ளது,
மேக்ஸிமோவுடன் இந்த குழப்பம் நடந்ததற்கு காரணமே,
நீ உனக்கு வேண்டியதில் தெளிவாக இல்லாததால் தான்.
சரி, நான் என்ன செய்ய வேண்டுமென நினைக்கிறாய்?
அந்தக் கேள்வியைக் கேட்பதை நிறுத்த வேண்டும்.
திடீரென,
ஜூலியா கடைசியாக ஒருவரை சந்திக்க நினைத்தாள்.
புதுமணத் தம்பதிகள் நீடூழி வாழ்க!
முத்தமிடுங்கள், முத்தமிடுங்கள்!
கவலைப்படாதே, மெமோ.
இருவருக்குமே நல்ல விஷயங்கள் நடக்கப் போகின்றன.
அதை அறிந்து கொண்டு நான் எப்படி மீண்டும் மகிழ்ச்சியாக இருக்க முடியும்...
எனக்கு இந்தப் பாடல் ரொம்ப பிடிக்கும்!
மேக்ஸிமோ.
உனக்கு உன் பழைய வேலை திரும்பக் கிடைத்துவிட்டது, அப்புறம் எனக்கு பதவி இறக்கம் கிடைத்துள்ளது,
நாம் மீண்டும் ஒன்றாக வேலை செய்வது போலத் தெரிகிறது.
அதில் எனக்கு ரொம்ப சந்தோஷம் தான்.
எனக்கு உன்னைப் பிடிக்கும்.
நீ, ஒரு சோகமான, பலவீனமான,
ம், சற்றே குள்ளமான, சிறிய கால்கள்,
அடர்த்தி கம்மியான முடி இருந்த என்னையே எனக்கு நியாபகப்படுத்துகிறாய்...
அவன் எங்கே சென்றான்? நான் அவனை பாராட்டிக் கொண்டிருந்தேனே.
டான் பாப்லோ. டையன். இது உண்மையா?
அந்த நீச்சல் குள தலைவன் பதவி மீண்டும் காலியாக உள்ளதா?
ஆமாம். ஆனால் அது உனக்கு கிடைக்காது.
டான் பாப்லோவுடன் எனக்கிருக்கும் ஒப்பந்தத்தின் படி, அவர் இங்கே அடிக்கடி இருக்க மாட்டார்.
எனில், இப்போதைக்கு அந்த இடத்திற்கு தற்காலிகமாகவும்,
அவர் ஓய்வு பெற்ற பின், நிரந்தரமாகவும் ஒருவர் தேவை.
எனவே உனக்கு நீச்சல் குள தலைவன் பதவிக்கு நேரம் இருக்காது.
இப்போது, லாஸ் கொலினாஸில் என்னிடமிருந்து பொறுப்பேற்க நீ தயாராக வேண்டும்.
ஒருவழியாக நாம் டையனின் வலது கரம் மற்றும் இடது கரமாகிவிடுவோம்.
லாஸ் கொலினாஸில் உனக்கு இருக்கும் வளமான எதிர்காலத்தைக் கொண்டாடுவோம்.
கண்டிப்பாக, நமக்கு நீச்சல்குள தலைவன் பதவிக்கு ஆள் தேவை.
அதற்கு பொருத்தமான ஆளை எனக்குத் தெரியும்.
நான் சொன்ன மாதிரி,
அது ஒரு இரண்டாவது வாய்ப்பு.
மேக்ஸிமோ.
நாம் அழகாக இருக்கிறோம்!
எனக்குத் தெரியாதா?
அதற்கு நிறைய பாடுபட வேண்டும்.
உணவில் கட்டுப்பாடுடன் இருக்க வேண்டும்.
நிறைய உடற்பயிற்சி செய்ய வேண்டும்.
ஐஸ்கிரீம் சாப்பிட ஏங்குகிறேன்.
என்ன!
எனக்கு ஐஸ்கிரீம் ரொம்ப பிடிக்குமே!
மேக்ஸிமோ,
நீ உன் குடும்பத்தை மறக்கமாட்டாய் என்றும், வாழ்க்கையின்
முக்கியமான விஷயத்தில் கவனம் சிதற மாட்டாய் என்றும் எனக்கு சத்தியம் செய்துகொடு.
இதை ஏன் என்னிடம் சொல்கிறாய்?
நீ மேக்ஸிமோ கல்லார்டோ ராமோஸ் ஆயிற்றே.
நீ உனக்குப் பிடித்த விஷயங்களை செய்யலாம்.
ஆனால், நீ இதுவரை எதிர்கொண்ட விஷயங்களை விட,
சவாலான விஷயங்கள், இனிமேல் தான் வரப் போகின்றன.
சத்தியம் செய்!
நிறைய பணம் சம்பாதிக்க வேண்டும் என, மற்றவற்றில் கவனம் செலுத்தாமல் இருக்க மாட்டாய் என சத்தியம் செய்.
என்னை மாதிரி இல்லாமல், நீ நேசிக்கும் மக்களை,
இருக்க விரும்பும் இடத்தை,
வாழ்க்கையின் முக்கியமான விஷயத்தை கவனமாகத் தேர்ந்தெடு.
இல்லையென்றால்,
நீ உயிராக நேசிக்கும் சிலரை அது காயப்படுத்தும்.
சத்தியம் செய்யத்தான் ஆசைப்படுகிறேன்...
ஆனால், நான் செய்யப் போகும் விஷயங்களை என்னால் மாற்ற முடியாதே.
நானும் அதைக் கடந்து தான் ஆக வேண்டும்.
உங்களைப் போல.
மேக்ஸிமோ மாமா.
மன்னித்துவிடு, ஹியூகோ.
நான் ஏற்கனவே சொன்னது போல,
இந்த வீட்டில் நிறைய நினைவுகள் இருக்கின்றன.
இன்னொருவரும் இந்த பார்ட்டியில் கலந்துகொள்ளவில்லை.
லூபே. அதற்கு ஒரு காரணம் இருந்தது.
வாழ்த்துக்கள், சாட்.
மறக்காமல் கடிதம் எழுது.
இனி, எனக்கு உன்னைத் தவிர வேறு யாரும் கடிதம் எழுத மாட்டார்கள்.
அதனால் தான் இது நடந்தது.
இங்கு எப்போது வந்தாய்?
இன்றுதான், லூபே அத்தை தான் அழைத்து வந்தார்.
இதற்கு நீங்கள் பணம் செலவழித்தீர்களா?
லூபே.
என் சார்பாகவும் என் கணவர் சார்பாகவும்,
உங்களுக்கு நன்றி தெரிவித்துக் கொள்கிறோம்.
இந்த நாளை நாங்கள் மறக்க முடியாதபடி செய்ததற்காக.
குறிப்பாக நான் ஒருவருக்கு ரொம்பவே நன்றி சொல்ல வேண்டும்...
சாரா.
அவர் என்னைச் சொல்வதாக ஏன் நம்பினேன் எனத் தெரியவில்லை.
பன்னிரண்டு வருடங்களாக, என் குடும்பத்தை நான் தனி ஆளாகப் பார்த்து வருகிறேன்.
அப்போதெல்லாம் நான், “என்னால் இதைத் தனியாக செய்ய முடியும்.
எனக்கு வேறெதுவும் தேவையில்லை” என நினைத்திருக்கிறேன்.
அது உண்மைதான்,
எனக்கு எதுவும் தேவையில்லை.
மன்னித்துவிடுங்கள், எஸ்டெபன்.
ஆனால், பிடிவாதமான சாரா,
எனக்குத் “தேவைப்பட்டதை விட” அதிகமாக அவள் தன் அம்மாவிற்காகச் செய்திருக்கிறாள்.
அதற்காக நான் அவளுக்கு நன்றி தெரிவித்துக் கொள்கிறேன்.
அப்புறம் மேக்ஸிமோவிற்கும்,
எங்களுக்காக கடுமையாக உழைக்கிறான், மற்றும்
பிரிந்து போகவிருந்த எங்கள் குடும்பத்தை
சேர்த்து வைத்ததற்காக எஸ்டெபனுக்கும் நன்றி தெரிவித்துக்கொள்கிறேன்.
காதலில் இரண்டாவது வாய்ப்பு கிடைத்தால்...
ஒருவித பயம் இருக்கும்.
ஆனால், அது அழகாகவும் இருக்கலாம் என இப்போது புரிந்து கொண்டேன்.
காதலில் பயத்தை வரவிடாதீர்கள்.
எங்களைப் போன்று, அதிர்ஷ்டவசமாக...
உங்களுக்கும் இரண்டாவது வாய்ப்பு கிடைத்தால், அதைப் பற்றிக்கொள்ளுங்கள்.
இதை எனக்குப் புரியவைத்த, என் குழந்தைகளுக்கு, நன்றி.
இரண்டு முறை நான் தெளிவாகப் பார்க்க உதவியிருக்கிறீர்கள்.
அன்பிற்காக!
நோரா, எஸ்டெபன், இன்று இன்னும் ஒரே ஒரு ஆச்சரியம் உங்களுக்குக் காத்திருக்கிறது.
ரொடோல்ஃபோ வந்திருக்கிறார்!
நீ இப்போது என் குடும்பத்தில் ஒருவன்.
நன்றி, லூபே. ரொம்ப சந்தோஷமாக இருக்கிறது.
நல்லது.
ஒரு மாதத்தில், வீட்டிற்கு வந்து திருமணத்தைப் பற்றி பேசு.
மேக்ஸிமோ.
ஜூலியா.
நான் இங்கிருப்பேன் என உனக்கு எப்படி தெரியும்?
ஏனென்றால் நமக்குள் ஒரு புரிதல் இருக்கிறது.
நம் இருவருக்குமே பெரிய கனவுகள் இருக்கின்றன.
இந்த உலகை உற்றுப்பார்த்து, ஒருநாள் இந்த உலகில் நாம் எங்கிருப்போம் எனக் கற்பனை செய்வோம்.
அப்புறம், நான் உன்னைத் தேடும் ஏழாவது இடம் இது.
மேக்ஸிமோ...
நான் எனக்கு நேர்மையாக இருக்கவும்,
பிடித்ததைப் பயப்படாமல் செய்யவும் கற்றுக்கொள்கிறேன்.
அதற்காகத்தான் இங்கு வந்திருக்கிறேன்.
எனக்கு இன்னும் நிறைய வேண்டும்.
என் கனவுகளை நனவாக்க விரும்புகிறேன்.
எனக்கு...
எனக்கு உன்னுடன் இருக்க வேண்டும்.
புத்தாண்டு அன்று இரண்டாவது வாய்ப்பு கிடைக்காதா என இவ்வளவு மாதங்களாக காத்திருந்தேன்.
ஜூலியா.
நான் உன்னைப் பார்த்த நொடியே,
நீ எனக்காகப் பிறந்தவள் என்று எனக்குத் தோன்றியது,
அது ஒவ்வொரு நாளும் நிஜமாகிக்கொண்டே வந்தது.
புத்தாண்டு வாழ்த்துக்கள்.
ஹியூகோ, இந்த வருடத்தில் இன்னும் பாதிகூட முடியவில்லை.
ஆனால் நாங்கள் ஒவ்வொருவரும் எங்கு இருக்க வேண்டுமோ, அந்த இடத்தைத் தேடி
ரொம்ப தூரம் வந்துவிட்டோம்.
சிலர் அவர்களின் வாழ்க்கைத் துணையை கண்டுபிடித்தனர்.
சிலருக்கு, தாங்கள் என்னவாக இருந்தோம், என்னவாக விரும்புகிறோம் என்பதில் நம்பிக்கை வந்திருக்கிறது.
சிலருக்கு தாங்கள் இப்போது இருக்கும் இடம் தான் அவர்களுக்கு ஏற்ற இடம் என்பது புரிந்திருக்கிறது.
அல்லது இதற்குமுன் இருந்த இடம் தான் ஏற்றது என்றும் புரிந்திருக்கிறது.
சிலர் இதிலிருந்து விலகி இருப்பது நல்லது என நினைத்தனர்.
இன்னும் சிலருக்கு...
இது ஒரு புது அனுபவமாக இருந்தது.
இன்னும் சிலருக்கு,
தாங்கள் நினைத்தது போல, அந்த உறவு முறிந்துவிடவில்லை என்பது புரிந்துவிட்டது.
ஆக, நீங்களும் ஜூலியாவும் டேட்டிங் செய்தீர்களா?
எவ்வளவு காலம்?
இந்தக் கதை எப்படி முடிந்தது?
முடிந்தது என எப்படி சொல்கிறாய்?
ஆமாம், நாங்கள் டேட்டிங் செய்ய ஆரம்பித்தோம்.
இரகசியமாக.
அப்போது தான் விஷயங்கள் தீவிரமடைந்தன.
ஆனால், அன்றிரவு தான் இதெல்லாம் ஆரம்பித்தது.
ஆக, மனிதர்களைப் பயப்படாமல் எதிர்கொள்ளவும்
வாழ்க்கையைத் தைரியமாக வாழவும் ஜூலியா கற்றுக்கொண்டார்.
சரியாகச் சொன்னாய், ஹியூகோ.
அதுதான் நான் உனக்குச் சொல்லும் பாடம்...
அடச்சே...
அந்தப் பாடத்தை எனக்கே சொல்லப் போகிறாயா, என்ன?
ஆமாம்.
அவளைப் பார்க்க வேண்டிய நேரம் வந்துவிட்டது.
காரில் காத்திருக்க விரும்பமாட்டாய் என நினைக்கிறேன்.
அதை விடுங்கள். நான் ஜூலியாவைப் பார்க்க வேண்டும்.
அது ஜூலியா என்று யார் சொன்னது?
வாருங்கள், மாமா. போகலாம்.
சரி.
அப்பா?
அட...
தமிழாக்கம் மேனகா மணிகண்டன்